የውጭ አገር ባለሃብቶች 2.2 ቢሊዮን ዶላር በአትዮጵያ ለማፍሰስ ፍላጎት እንዳላቸው ተገለጸ
የውጭ አገር ባለሃብቶች ከሁለት ነጥብ ሁለት ቢሊዮን ዶላር በላይ መዋዕለ ንዋያቸውን በአትዮጵያ ለማፍሰስ ፍላጎት እንዳላቸው ተገልጿል፡፡የውጭ አገር ባለሃብቶች ከሁለት ነጥብ ሁለት ቢሊዮን ዶላር በላይ መዋዕለ ንዋያቸውን በማፍሰስ በኢንቨስትመንት ዘርፍ ለመሰማራት ፍላጎት እንዳላቸው የኢንቨስትመንት ኮሚሽን አስታወቋል፡፡በኮሚሽኑ የኢንቨስትመንት ዘርፍ ምክትል ኮሚሽነር አቶ ካሣ ገ/ኢየሱስ ለዋልታ እንደገለጹት ኮሚሽኑ የውጭ ባለሃብቶች በአገር ውስጥ ኢንቨስትመንት በስፋት እንዲሳተፉ ልዩ ትኩረት ሰጥቶ እየሰራ ነው ብለዋል፡፡በዘርፉ ከዚህ ቀደም የነበረውን የመንግስት ቢሮክራሲን በመቀነስና ባለሀብቱ የአንድ መስኮት አገልግሎት እንዲያገኝ መሰራቱንም ገልጸዋል፡፡በሀገሪቱ የኢንዱስትሪ ፓርኮችን ጨምሮ ሌሎች የኢንቨስትመንት አማራጮችም የውጭ ሀገር ባለሀብቶች እንዲሳተፍ ለማስቻል ኮሚሽኑ እየሰራ እንደሚገኝ አቶ ካሣ ተናግረዋል፡፡በተያዘው በጀት አመት የውጪ ኢንቨስትመንት በ22 በመቶ ዕድገት ማሳየቱም ተገልጸዋል፡፡